5.  ทรัพย์สินที่ใช้ในการประกอบธุรกิจ

    1.  สินทรัพย์ถาวร/สินทรัพย์ที่สำคัญในการประกอบธุรกิจ

  ที่ดินและอาคาร

อาคารสำนักงานของบริษัทฯ เป็นอาคารสูง 7 ชั้น ตั้งอยู่ในบริเวณที่ดินของบริษัทฯ ซึ่งมีเนื้อที่ 412
ตารางวา ใช้เป็นที่ตั้งสำนักงานของบริษัทฯ และให้เช่า ตั้งอยู่เลขที่ 175-177 ถนนสุรวงศ์
แขวงสุริยวงศ์ เขตบางรัก กรุงเทพมหานคร มีมูลค่าทางบัญชี 258.96 ล้านบาท

นอกจากอาคารดังกล่าวแล้ว บริษัทฯ ยังเป็นเจ้าของกรรมสิทธิ์ในอาคารสูง 20 ชั้น
ตั้งอยู่ติดกับอาคารสูง 7 ชั้น โดยอาคารดังกล่าวมีพื้นที่ใช้สอยทั้งหมดประมาณ 13,800 ตารางเมตร
สำหรับให้เช่าเป็นที่ตั้งสำนักงานต่าง ๆ อันจะเป็นการเพิ่มพูนรายได้ให้กับบริษัทฯ ได้อีก
นอกจากนี้ยังใช้เป็นที่จอดรถ เพื่ออำนวยความสะดวกแก่ลูกค้าด้วย ซึ่งมีมูลค่าทางบัญชี 185.65
ล้านบาท ซึ่งบริษัทฯ ได้ทำสัญญาเช่าที่ดินกับบริษัท บางกอกสหนายหน้า จำกัด สัญญาเช่า 30 ปี
นับตั้งแต่วันที่ 6 กรกฎาคม 2535 ครบกำหนดในปี 2565
บริษัทฯมีภาระผูกพันในการชำระค่าเช่าที่ดินตามสัญญาเช่าในอัตราปีละ 1.8 ล้านบาท

ส่วนในต่างจังหวัด บริษัทฯ มีที่ดินอาคารอีก 2 แปลง คือ

แปลงที่ 1 เนื้อที่ 30 ตารางวา พร้อมสิ่งปลูกสร้างอาคาร 3 ชั้น ตั้งอยู่เลขที่ 192/3 หมู่ที่ 1
ถนนสุขุมวิท ตำบลคลองตำหรุ อำเภอเมือง จังหวัดชลบุรี โดยใช้เป็นสถานที่ตั้งสำนักงานสาขาชลบุรี
ของบริษัทฯ มีมูลค่าทางบัญชี 0.96 ล้านบาท

แปลงที่ 2 เนื้อที่ 18 ตารางวา พร้อมสิ่งปลูกสร้างอาคาร 4 ชั้น ตั้งอยู่เลขที่ 25/27 หมู่ที่ 12
หมู่บ้านรังสิตปทุมพรการเคหะ ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี
โดยใช้เป็นสถานที่ตั้งสำนักงานสาขาอำเภอคลองหลวง ของบริษัทฯ มีมูลค่าทางบัญชี 0.38 ล้านบาท

บริษัทฯ ยังมีสำนักงานสาขาสุราษฎร์ธานี สาขานครสวรรค์ สาขาย่อยตรัง สาขาย่อยอำเภอเกาะยอ
และสาขาย่อยลำปาง เป็นอาคารสำนักงานที่บริษัทฯ เช่า-เพื่อบริการลูกค้าในเขตจังหวัดดังกล่าว
และจังหวัดใกล้เคียง มีมูลค่าทางบัญชี 0.39 ล้านบาท

ณ 31 ธันวาคม 2554 ที่ดินและอาคารดังกล่าวข้างต้น มีมูลค่าตามบัญชีรวม 446.34 ล้านบาท

  ภาระผูกพันของทรัพย์สินถาวร

- ไม่มี -

2.  ทรัพย์สินลงทุน

บริษัทมีวัตถุประสงค์ในการลงทุนเพื่อเพิ่มรายได้ของบริษัท โดยจะลงทุนในสินทรัพย์ที่มีความเสี่ยงต่ำ
มีความมั่นคง และให้ผลตอบแทนในอัตราที่เหมาะสม
นอกจากนั้นบริษัทจะปฏิบัติตามหลักเกณฑ์ของประกาศกระทรวงพาณิชย์เรื่องการลงทุนประกอบธุรกิจอื่นของบริษัทประกันวินาศภัย

3.  เงินให้กู้ยืม

บริษัทฯ ไม่มีนโยบายที่จะปล่อยสินเชื่อให้กู้ยืมเป็นการทั่วไป หากมีการให้กู้ยืม
บริษัทจะปฏิบัติตามพรบ.ประกันวินาศภัย เกี่ยวกับการให้กู้ยืมโดยเคร่งครัด
โดยการกู้ยืมดังกล่าวจะมีการกำหนดวงเงินสูงสุดของการกู้ยืมแต่ละประเภทและมีทรัพย์สินจดจำนองค้ำประกันทุกรายตามประเภทของการกู้
การพิจารณาอนุมัติจะพิจารณาจากเหตุผลความจำเป็นของผู้กู้ ขีดความสามารถในการผ่อนชำระ
และความเพียงพอของหลักประกันที่คุ้มมูลหนี้เป็นสำคัญ
เพื่อให้มั่นใจได้ว่าการให้กู้ยืมดังกล่าวมีความเสี่ยงต่ำ

6.  โครงการในอนาคต

    1.  ลักษณะโครงการ

        1.  ลักษณะโครงการด้านการตลาด และผลตอบแทนที่คาดว่าจะได้รับ

            1.  เพิ่มสำนักงานสาขา/ศูนย์บริการ ต่างจังหวัดในเขตพื้นที่ที่มีลูกค้าหนาแน่น

            1.  ขยายฐานลูกค้าผ่านช่องทางการตลาดทุกช่องทางอย่างต่อเนื่อง ได้แก่

-   ตัวแทน

-   บริษัทเงินทุน / ลิสซิ่ง / ธนาคาร

-   บริษัทนายหน้า

-   ลูกค้าทางตรง

ทั้งนี้จะใช้บริการที่ดีและกลยุทธ์การตลาดต่าง ๆ เช่น การโฆษณาประชาสัมพันธ์
การส่งเสริมการขาย และ การสร้างความสัมพันธ์อันดี เป็นหลักในการขยายฐานลูกค้า
ไม่เน้นการลดเบี้ยประกันให้ต่ำ

1.  ลักษณะโครงการด้านการรับประกันภัยและผลตอบแทนที่คาดว่าจะได้รับ

    1.  เพิ่มช่องทางการตลาดให้มากขึ้น โดยเน้นการรับประกันแบบมืออาชีพ

    2.  เพิ่มขีดความสามารถในการดำเนินการและการแข่งขันของบริษัทให้สูงขึ้น
        โดยเพิ่มประสบการณ์ ความเชี่ยวชาญในการรับเสี่ยงภัย และบริหารการเสี่ยงภัย

1.  ปัจจัยที่อาจทำให้โครงการไม่สามารถดำเนินไปตามแผนได้

    1.  การแข่งขันกับบริษัทประกันภัยอื่น ทั้งใน และต่างประเทศ
        การลดความสามารถในการทำประกันต่อกับบริษัทรับประกันต่อในต่างประเทศ
        ซึ่งเลือกรับงาน หรือเพิ่มเงื่อนไขในกรณีที่จะรับประกันต่อมากขึ้น

    2.  การลดความสามารถในการรับประกันต่อของบริษัทรับประกันต่อในต่างประเทศ
        เนื่องจากผลของการก่อวินาศกรรมในสหรัฐอเมริกา หรือ ภัยธรรมชาติ เช่น
        น้ำท่วมใหญ่ในประเทศไทยในปี 2554 ในเอเชียและยุโรป ภัยจากเฮอริเคนแคทรีนา
        เป็นต้น